stanford-oval/wikipedia huggingface dataset:
เครื่องเป่าลมไม้
เครื่องเป่าลมไม้ประเภทขลุ่ย > ไฟฟ์

ไฟฟ์ (อังกฤษ: Fife) เป็นเครื่องดนตรีประเภทขลุ่ย มีลักษณะคล้ายกับปิคโคโล ต่างกันที่ไฟฟ์เสียงจะแหลมและดังกว่า ทั้งนี้ เป็นเพราะไฟฟ์ทำมาจากไม้และมีท่อนที่ขนาดเล็กกว่า ไฟฟ์จะไม่เรียงสเกลตามฟลูต โดยจะไม่เรียงชาร์ป แฟลตโน้ตลงไป แต่ก็มีบางส่วนที่ใช้สเกลแบบฟลูต นิยมใช้ในวงดุริยางค์และวงมาร์ช
เครื่องเป่าลมไม้ประเภทขลุ่ย > ขลุ่ยตี๋จื่อ

ขลุ่ยตี๋จื่อ (พินอิน: Dizi ตัวอักษร: 笛子) เป็นเครื่องดนตรีเป่าหลักในวงดนตรีจีน ใช้สำหรับบรรเลงเพลงพื้นเมืองและเพลงงิ้ว นิยมพบเห็นในหนังกำลังภายในหรือภาพยนตร์จีน ปัจจุบันสามารถใช้เล่นควบคู่กับดนตรีสากลได้ ตัวขลุ่ยส่วนมากมักจะทำจากไม้ไผ่ เนื่องจากมีน้ำหนักเบาและหาได้ง่าย สมัยก่อนจึงเป็นที่นิยมมาก เพราะพกพาได้ง่าย นอกจากไม้ไผ่แล้ว ขลุ่ยตี๋จื่อก็นิยมทำจากไม้ชนิดอื่น หิน หยกและโลหะ แต่ส่วนมากนิยมเก็บสะสมมากกว่านำมาเล่น
ขลุ่ยตี๋จื่อมีหลายคีย์ ยิ่งคีย์สูง ขลุ่ยยิ่งสั้น ความยาวของขลุ่ยมีตั้งแต่ 49 − 68 ซม. บริเวณหัวและท้ายของขลุ่ยจะมักจะประกอบด้วยวัสดุสวยงาม เช่น เขาสัตว์ พลาสติก แก้ว เป็นต้น
เครื่องเป่าลมไม้ประเภทปี่ > ประเภทปี่ลิ้นคู่ (Double reed) > โอโบ

โอโบ (อังกฤษ: Oboe) เป็นปี่ลิ้นคู่ที่เก่าแก่ที่สุด ชาวอียิปต์โบราณ ได้เคยใช้ปี่ที่มีลักษณะคล้ายคลึงกับปี่โอโบ เมื่อประมาณ 3,500 ปีก่อนคริสตกาลมาแล้ว ชาวกรีกและชาวโรมันโบราณมีปี่ลิ้นคู่ชนิดหนึ่งเรียกว่า “ออโรส” (Aulos) โอโบลำตัวยาวประมาณ 25.5 นิ้ว เป็นรูปทรงกรวยทำด้วยไม้หรืออีบอไนท์ ส่วนลิ้นคู่นั้นทำจากไม้ที่ลำต้นมีข้อและปล้องจำพวก้ขึ้นในแถบเมดิเตอร์เรเนียน ลิ้นของปี่โอโบได้รับการผลิตอย่างปราณีตมาแล้วจากโรงงาน ผู้เล่นส่วนมากนิยมนำมา ตกแต่งเพิ่มเติมให้เหมาะสมกับริมฝีปากของตนเอง
โอโบเป็นเครื่องดนตรีที่เล่นยากมาก คนส่วนใหญ่มักเข้าใจว่าโอโบต้องใช้ลมเป่ามาก แต่ ความจริงแล้วแม้แต่เด็กก็สามารถเป่าได้ สิ่งที่เป็นอุปสรรคสำคัญอยู่ตรงที่ลิ้นคู่หรือลิ้นแฝด ผู้เล่นต้องสามารถเม้มริมฝีปาก และเป่าลมแทรกลงไประหว่างลิ้นคู่ทั้งสองที่บอบบางเข้าไปในท่อลม เทคนิคการควบคุมลมให้สม่ำเสมอเป็นสิ่งจำเป็นมากจึงต้องฝึกฝนกันเป็นเวลานาน
ช่วงเสียงของโอโบกว้างประมาณ 2 ออคเทฟครึ่ง เริ่มตั้งแต่ B flat ต่ำถัดจาก C กลาง สำเนียงของโอโบ ไม่สง่าผ่าเผยเหมือนฟลูต มีลักษณะแบน ๆ คล้ายเสียงออกจมูก เหมาะสำหรับทำนองเศร้า ๆ บรรยากาศของธรรมชาติและ ลักษณะของดินแดนทางตะวันออก
หน้าที่ที่สำคัญของโอโบอีกอย่างหนึ่งคือ เป็นเครื่องเทียบเสียงของวง ออร์เคสตรา (A tuning fork for the orchestra) ก่อนการบรรเลงเครื่องดนตรีต่าง ๆ จะต้องเทียบเสียง “ลา” (A)
เครื่องเป่าลมไม้ประเภทปี่ > ประเภทปี่ลิ้นคู่ (Double reed) > คอร์ แองเกลส์

คอร์ แองเกลส์ (อังกฤษ: Cor Anglais or English horn) เป็นปี่ตระกูลเดียวกับโอโบแต่มีขนาดใหญ่กว่า และมีรูปร่างที่แตกต่างไปจากโอโบ ระดับเสียงต่ำกว่าโอโบและเวลาเล่นจะต้องมีสายติดกับลำตัวปี่โยงไปคล้องคอผู้เล่นเพื่อพยุงน้ำหนักของปี่ ปี่ชนิดนี้มีลำตัวยาวกว่าปี่โอโบ ดังนั้นเพื่อง่ายต่อการเป่า ส่วนที่ต่อจากที่เป่า(ลิ้น) กับลำตัวปี่จึงต้องงอโค้งเป็นมุมและเกิดคำว่า "อองเกล" (Angle) ขึ้น ต่อมาคำนี้ได้เพี้ยนไปกลายเป็นอองแกลส์ (Anglais) ในภาษาฝรั่งเศส ซึ่งตรงกับภาษาอังกฤษว่า English ส่วนคำว่า “คอร์” (Cor) ในภาษาฝรั่งเศส ซึ่งตรงกับภาษาอังกฤษว่า ฮอร์น (Horn)
คอร์ แองเกลส์นอกจากมีชื่อประหลาดแล้วยังมีรูปร่างที่น่าทึ่งอีกด้วย คือส่วนที่ต่อจากที่เป่า (ลิ้นคู่) เป็นท่อลมโลหะโค้งงอติดกับลำตัวปี่ ซึ่งปี่โอโบไม่มี ตรงปลายสุดที่เป็นปากลำโพง (Bell) ป่องเป็นกระเปาะกลม ๆ ซึ่งปี่โอโบมีลำโพงคล้ายปี่คลาริเนต
เครื่องเป่าลมไม้ประเภทปี่ > ประเภทปี่ลิ้นคู่ (Double reed) > บาสซูน

บาสซูน (อังกฤษ: Bassoon) เป็นปี่ขนาดใหญ่ใช้ลิ้นคู่เช่นเดียวกับโอโบ รูปร่างของบาสซูนค่อนข้างจะประหลาดกว่าปี่ชนิดอื่น ๆ ได้รับฉายาว่าเป็น “ตัวตลกของวงออร์เคสตรา” (The Clown of the Orchestra) ทั้งนี้เพราะเวลาบรรเลงเสียงสั้น ๆ ห้วน ๆ (Staccato) อย่างเร็ว ๆ จะมีเสียงดัง ปูด…ปู๊ด… คล้ายลักษณะท่าทางของตัวตลกที่มีอากัปกริยากระโดดเต้นหยอง ๆ ในโรงละครสัตว์
เนื่องจากความใหญ่ โตของท่อลม ซึ่งมีความยาวถึง 109 นิ้ว แต่เพื่อไม่ให้ยาวเกะกะ จึงใช้วิธีทบท่อลมให้เหลือความยาวประมาณ 4 ฟุตเศษ บาสซูนมีน้ำหนักมากจึงต้องมีสายคล้องคอเพื่อช่วยพยุงน้ำหนักเรียกว่า Sling เพื่อ ให้มือทั้งสองของผู้เล่นขยับไปกดแป้นนิ้วต่าง ๆ ได้สะดวก
เสียงของบาสซูนต่ำนุ่มลึก ถือเป็นแนวเบสของ กลุ่มเครื่องลมไม้ นอกจากนี้แล้วยังสามารถเล่นทำนองเดียวได้อย่างไพเราะอีกด้วย
เครื่องเป่าลมไม้ประเภทปี่ > ประเภทปี่ลิ้นคู่ (Double reed) > คอนทราบาสซูน

คอนทราบาสซูน หรือดับเบิลบาสซูน (อังกฤษ: Contra Bassoon or Double Bassoon)  คอนทราบาสซูนเป็นปี่ที่ใหญ่กว่าปี่บาสซูน ประมาณเท่าตัวคือมีความยาว ของท่อลมทั้งหมดถึง 18 ฟุต 4 นิ้ว หรือ 220 นิ้วพับเป็นสี่ท่อน แต่ละท่อนเชื่อมต่อด้วย Butt และข้อต่อ รูปตัว U ที่ปลายท่อนสุดท้ายจะต่อกับลำโพงโลหะที่คว่ำลงในแนวดิ่ง
คอนทราบาสซูน ประดิษฐ์ขึ้นครั้งแรกโดยชาวอังกฤษสองคน ชื่อ สโตน และ มอร์ตัน(Stone & Morton) ต่อมา เฮคเคล (Heckel) ได้ปรับปรุงโดยติดกลไกของแป้นนิ้วต่าง ๆให้สมบูรณ์ และนำมาใช้จนถึงทุกวันนี้
คอนทราบาสซูนอีกชนิดหนึ่งลำโพงหงายขึ้นในแนวดิ่ง ให้เสียงต่ำกว่าบาสซูน ลงไปอีก 1 ออคเทฟ เสียงจะนุ่มไม่แข็งกร้าวเหมือน บาสซูน แต่ถ้าบรรเลงเสียงต่ำอย่างช้า ๆ ในวงออร์เคสตราขณะที่เครื่องดนตรีอื่น ๆ เล่นอย่างเบา ๆ จะ สร้างภาพพจน์คล้ายมีงูใหญ่เลื้อยออกมาจากที่มืด โอกาสที่ใช้ในการบรรเลงมีไม่มากนักทั้งนี้ก็ขึ้นอยู่กับบทเพลงนั้น ๆ
เครื่องเป่าลมไม้ประเภทปี่ > ประเภทปี่ลิ้นเดี่ยว (Single Reed) > คลาริเนต

คลาริเนต (อังกฤษ: Clarinet) เป็นเครื่องดนตรีที่รู้จักกันแพร่หลายกว่าเครื่องอื่น ๆ ในบรรดาเครื่องลมไม้ด้วยกัน คลาริเนตเป็นเครื่องดนตรีที่ใช้ได้ในวงดนตรีเกือบทุกประเภท และเป็นเครื่องดนตรีที่สำคัญในวงออร์เคสตรา วงโยธวาทิต และวงแจ๊ส
ปี่คลาริเนตทำด้วยไม้หรืออีบอไนท์เช่นเดียวกับปี่โอโบ มีรูปร่างคล้ายโอโบมาก ความแตกต่างอยู่ที่มีลิ้นเดียว คลาริเนตยาวกว่าโอโบเล็กน้อย รูปทรงของท่อลมเป็นทรงกระบอก ปากลำโพงบานเป็น ทรงระฆัง ความยาวทั้งสิ้นประมาณ 26 นิ้ว
คลาริเนตมีเสียงกว้างที่สุดในบรรดาเครื่องลมไม้ ปี่ชนิดนี้ แตกต่างกับฟลูตในเรื่องคุณสมบัติของเสียง เสียงของฟลูตจากเสียงต่ำไปเสียงสูง ไม่ค่อยแตกต่างกันเท่าใด แต่เสียงของคลาริเนตแตกต่างกันมากจนสังเกตเห็นได้อย่างชัดเจน คลาริเนตให้เสียงสูงสดใสร่าเริง คม ชัดเจน มีความคล่องตัวในการบรรเลงสูง เวลาเป่าผู้เป่าจะเม้มริมฝีปากให้ลิ้นของปี่แตะอยู่บนริมฝีปากล่าง ส่วนริมฝีปากบนผู้เป่าจะทำให้เกิดคุณสมบัติของเสียงตลอดจนความดังหรือเบาให้แตกต่างกัน โดยการให้ลิ้นของปี่เข้าไปอยู่ในปากมากหรือน้อย  และการเม้มริมฝีปากล่างกดกับลิ้นปี่หนัก–เบาเพียงใด
ในวงโยธวาทิตปี่คลาริเนตถือเป็นเครื่องดนตรีที่สำคัญและได้รับสมญาว่าเป็น ไวโอลินของวงโยธวาทิต ปี่คลาริเนตมีหลายขนาดแต่ที่นิยมใช้โดยทั่วไปในปัจจุบันมี Bb คลาริเนต และ Eb คลาริเนต
เครื่องเป่าลมไม้ประเภทปี่ > ประเภทปี่ลิ้นเดี่ยว (Single Reed) > เบส คลาริเนต

เบส คลาริเนต (อังกฤษ: Bass Clarinet) เป็นปี่คลาริเนตขนาดใหญ่มีช่วงเสียงต่ำกว่า คลาริเนตธรรมดา 1 ออคเทฟ ลำตัวยาวกว่าคลาริเนต ส่วนปากลำโพงทำด้วยโลหะและงอนขึ้น ส่วนที่เป่างอโค้งทำมุมกับตัวปี่ วัตถุประสงค์ของการประดิษฐ์เบสคลาริเนตขึ้นเพื่อให้มีเสียงของเครื่องดนตรีในตระกูลคลาริเนตครบทุกเสียง
เครื่องเป่าลมไม้ประเภทปี่ > ประเภทปี่ลิ้นเดี่ยว (Single Reed) > แซกโซโฟน

แซกโซโฟน (อังกฤษ: Saxophone) มีลักษณะก้ำกึ่งระหว่างเครื่องลมทองเหลืองและเครื่องลมไม้ มีอายุน้อยเมื่อเทียบกับเครื่องดนตรีชนิดอื่น ๆ ประดิษฐ์เมื่อ ค.ศ. 1840 ที่นครปารีส ประเทศฝรั่งเศส
ในปี ค.ศ. 1840 อดอล์ฟ แซก ได้รับการว่าจ้างจากหัวหน้าวงโยธวาทิต ให้ผลิตเครื่องดนตรีชนิดใดก็ได้ซึ่งสามารถเล่นเสียงให้ดัง เพื่อใช้ในวงโยธวาทิต (Military Band) และต้องการให้เครื่องดนตรีชนิดใหม่นี้เป็นเครื่องลมไม้ เขาจึงนำเอาเครื่องดนตรีประเภทเครื่องทองเหลืองชนิดหนึ่งซึ่งล้าสมัยแล้ว เรียกว่าแตรออพิคเลียด (Ophicleide) มาถอดที่เป่าอันเดิมออก แล้วเอาที่เป่าของคลาริเนตมาใส่แทน จากนั้นเขาได้แก้กลไกของกระเดื่องต่าง ๆ และปรับปรุงจนสามารถใช้งานได้ แซกโซโฟนจึงได้กำเนิดขึ้นมาเป็นชิ้นแรกของโลก
ในอดีตแซกโซโฟนมีฉายาว่า คลาริเนตทองเหลือง เพราะสามารถเล่นได้อย่างคล่องแคล่ว ปราดเปรียวเหมือนคลาริเนต ปัจจุบันแซกโซโฟนเป็นเครื่องเป่าที่มีบทบาทมากทั้งในวงโยธวาทิต วงแจ๊ส วงคอมโบ ตลอดจนวงดนตรีสมัยใหม่
แซกโซโฟนที่นิยมใช้ในปัจจุบันมี 4 ขนาด คือ บีแฟลตโซปราโน อีแฟลตอัลโต บีแฟลตเทเนอร์ และอีแฟลตบาริโทน
ดูเพิ่ม

เครื่องเป่าลมทองเหลือง
แคทลีน วิลสัน-ทอมป์สัน

| Kathleen Wilson-Thompson |
| --- | --- |
เกิด: ค.ศ. 1958/1959 (อายุ 65–66 ปี)
การศึกษา:   University of Michigan (AB)  Wayne State University (JD) 
อาชีพ:   Healthcare HR executive  Automotive manufacturing 
กรรมการใน: Tesla, Inc.
แคทลีน วิลสัน-ทอมป์สัน (อังกฤษ: Kathleen Wilson-Thompson) เป็นผู้บริหารธุรกิจที่ทำงานในอุตสาหกรรมการผลิตและสุขภาพ
ในช่วงปลายทศวรรษ 1970  วิลสัน-ทอมป์สันศึกษาวรรณคดีที่ Ann Arbor รัฐมิชิแกนและในปี พ.ศ. 2522 ได้รับปริญญา A.B. จากมหาวิทยาลัยมิชิแกน  จากนั้นเธอศึกษากฎหมายที่ Wayne State University และสำเร็จการศึกษาระดับ J.D. ในปี พ.ศ. 2525
เธอทำงานให้กับ Kellogg's ต่อมาในปี พ.ศ. 2539 วิลสัน-ธอมพ์สันได้รับปริญญาโทด้านกฎหมายองค์กรและการเงินจากมหาวิทยาลัยเวย์นสเตทด้วย
ปลายปี 2552 วิลสัน-ทอมป์สันได้รับการแต่งตั้งให้เป็นผู้บริหารฝ่ายทรัพยากรบุคคลระดับสูงของบริษัทยา Walgreens Boots Alliance โดยดำรงตำแหน่งเป็นรองประธานอาวุโสและหัวหน้าเจ้าหน้าที่ฝ่ายทรัพยากรบุคคล เริ่มตั้งแต่เดือนมกราคม 2553
ในช่วงปลายเดือนธันวาคม พ.ศ. 2561 วิลสัน-ทอมป์สันได้รับการแต่งตั้งให้เป็นคณะกรรมการของ Tesla, Inc. ในเวลาเดียวกันกับ Larry Ellison  ในปี 2019 วิลสัน-ทอมป์สันได้รับเงินสดและหุ้นมูลค่า 7.4 ล้านดอลลาร์สำหรับหน้าที่นี้
เคาน์เตอร์-สไตรก์: โกลบัลออฟเฟนซิฟ

| เคาน์เตอร์-สไตรก์: โกลบัลออฟเฟนซิฟ |
| --- | --- |

ผู้พัฒนา: วาล์ว คอร์ปอเรชั่น ฮิตเดน แพทซ์ เอ็นเตอร์เทนเมนท์
ผู้จัดจำหน่าย: วาล์ว คอร์ปอเรชั่น
แต่งเพลง: ไมค์ โมอราสกี
ชุด: เคาน์เตอร์-สไตรก์
เอนจิน: ซอร์ส
เครื่องเล่น: วินโดวส์ โอเอสเทน เพลย์สเตชัน 3 เอกซ์บอกซ์ 360 ลินุกซ์
วางจำหน่าย: 21 สิงหาคม 2555
แนว: เกมยิงมุมมองบุคคลที่หนึ่ง
รูปแบบ: ผู้เล่นหลายคน
เคาน์เตอร์-สไตรก์: โกลบัลออฟเฟนซิฟ (อังกฤษ: Counter-Strike: Global Offensive, ย่อเป็น CS:GO) เป็นวิดีโอเกมออนไลน์ประเภทยิงทางยุทธวิธีมุมมองบุคคลที่หนึ่ง พัฒนาโดย วาล์ว คอร์ปอเรชั่นและฮิตเดน แพทซ์ เอ็นเตอร์เทนเมนท์ ซึ่งเป็นเกมชุดที่ 4 จากแฟรนไชส์เคาน์เตอร์-สไตรก์ ตัวเกมส์ได้รับการพัฒนามากกว่าสองปี โกลบัลออฟเฟนซิฟปล่อยออกมาในระบบปฏิบัติการวินโดวส์, แมคโอเอส, เอกซ์บอกซ์ 360 และเพลย์สเตชัน 3 ในเดือนสิงหาคม พ.ศ. 2555 และปล่อยในระบบปฏิบัติการลินุกซ์ใน พ.ศ. 2557 วาล์วได้พัฒนาเกมอย่างต่อเนื่องทั้งอัปเดตแพตช์ขนาดเล็กเพื่อปรับสมดุลหรือเพิ่มเนื้อหาขนาดใหญ่เพิ่มเติม
ตัวเกมจะแบ่งผู้เล่นออกเป็นสองทีมคือ หน่วยต่อต้านผู้ก่อการร้าย และ กลุ่มผู้ก่อการร้าย โดยจะมีโหมดเกมส์และภารกิจที่แตกต่างกันออกไป โหมดที่ได้ความนิยมสูงสุดมีอยู่ 2 ภารกิจคือ ภารกิจวางระเบิดที่ผู้ก่อการร้ายจะต้องไปวางระเบิดในจุดที่กำหนดส่วนหน่วยต่อต้านผู้ก่อการร้ายจะต้องหยุดยั้งกลุ่มผู้ก่อการร้ายไว้ให้ได้ กับภารกิจช่วยเหลือตัวประกันที่หน่วยต่อต้านผู้ก่อการร้ายจะต่องบุกเข้าไปในฐานของกลุ่มผู้ก่อการร้ายเพื่อช่วยเหลือตัวประกันออกมา ในเกมเคาน์เตอร์-สไตรก์: โกลบัลออฟเฟนซิฟมีทั้งหมด 8 โหมดให้เลือกเล่นซึ่งก็มีลักษณะเฉพาะแตกต่างกันไป โหมดล่าสุดของเกมคือ "โซนอันตราย" ซึ่งเป็นโหมดแบตเทิลรอยัล เปิดตัวในช่วงเดือนธันวาคม พ.ศ. 2561
เคาน์เตอร์-สไตรก์: โกลบัลออฟเฟนซิฟได้รับคำวิจารย์ในเชิงบวกเป็นอย่างมาก ถึงแม้จะถูกวิพากษ์วิจารณ์ถึงฟีเจอร์ในช่วงแรก ๆ และความต่างระหว่างเวอร์ชันคอนโซลและเวอร์ชันพีซี นับตั้งแต่เปิดตัว มีผู้เล่นเล่นเกมนี้กว่า 11 ล้านคนต่อเดือนและเป็นหนึ่งในเกมที่มีผู้เล่นมากที่สุดบนแพลตฟอร์มสตรีม ในเดือนธันวาคม พ.ศ. 2561 วาล์วได้เปิดให้เล่นเป็นเกมฟรีและไปเน้นรายได้จากสกินอาวุธในเกมแทน
เคาน์เตอร์-สไตรก์: โกลบัลออฟเฟนซิฟมีการแข่งขันอีสปอร์ตในระดับนานาชาติ โดยมีการแข่งขันระหว่างทีมภายในลีกอาชีพ ทำให้ซีเอสจีโอเป็นหนึ่งในเกมที่มีการแข่งขันอีสปอร์ตระดับโลก
รูปแบบการเล่น

เคาน์เตอร์-สไตรก์: โกลบัลออฟเฟนซิฟเป็นเกมแนวยิงมุมมองบุคคลที่ 1 หลายผู้เล่น ตามแฟรนไชส์เคาน์เตอร์-สไตรก์ก่อนหน้านี้ ผู้เล่นจะถูกแบ่งออกเป็น 2 ฝั่ง คือ หน่วยต่อต้านผู้ก่อการร้าย กับ ผู้ก่อการร้าย โดยจะแข่งกันทำภารกิจอย่างวางระเบิด เก็บกู้ระเบิด ฆ่าทีมศตรู ช่วยเหลือตัวประกัน หลังจบรอบผู้เล่นจะได้รางวัลตามผลงานของรอบก่อนหน้า เงินที่ได้จะนำมาซื้ออาวุธที่ดีกว่าและอุปกรณ์เสริมที่มากกว่าเพื่อชิงความได้เปรียบ หากทีมไหนชนะรอบก็จะได้เงินมากว่าทีมที่แพ้ หากทำภารกิจภายในรอบหรือฆ่าศัตรูภายในรอบก็จะได้เงินรางวัลเพิ่มขึ้น
เคาน์เตอร์-สไตรก์: โกลบัลออฟเฟนซิฟมีโหมดแตกต่างกันออกไปทั้งหมด 8 โหมด: 1.แข่งขัน 2.แคสชวล 3.เดทแมตซ์ 4.ประชันอาวุธ 5.ทำลายล้าง 6.วิงแมน 7.สไนเปอร์บิน 8.โซนอันตราย โหมดแข่งขันจะเป็นโหมดหลักของเกม โหมดนี้จะแบ่งเป็นทีมละ 5 คนและชนะรอบให้ครบ 16 รอบจาก 30 รอบก่อนจึงจะชนะ เมื่อเล่นโหมดแข่งขันผู้เล่นจะถูกจัดลำดับตามความสามารถและจับคู่เกมในกลุ่มคนที่มีความสามารถใกล้เคียงกัน โหมดแคสชวลและเดทแมตซ์เป็นเกมโหมดที่ไม่ค่อยจริงจังมากนัก ส่วนมากไว้ใช้เพื่อพัฒนาความสามารถ โหมดประชันอาวุธและโหมดทำลายล้างจะเป็นเกมโหมดที่ใช้แมพใหม่ที่ไม่เคยมีในแฟรนไชส์เคาน์เตอร์-สไตรก์ก่อนหน้านี้ ประชันอาวุธจะมีลักษณะคือเมื่อยิงครบสองตัวอาวุธจะเปลี่ยนไปตามลำดับขั้น ส่วนโหมดทำลายล้างจะต้องทำการสังหารศัตรูและทำภารกิจในแต่ละรอบเพื่ออัปเกรทอาวุธในรอบถัดไป โหมดวิงแมนจะคล้าโหมดแข่งขันแต่แผนที่ละเล็กกว่า มีสองทีมทีมละสองคนและต้องชนะให้ได้ 9 รอบจาก 16 รอบ โหมดนี้จะมีการจัดลำดับความสามารถเหมือนกับโหมดแข่งขันเช่นกัน สไนเปอร์บินเป็นโหมดที่ผู้เล่นจะสามารถกระโดดได้สูงและนานเหมือนว่าอยู่บนที่แรงดึงดูดต่ำ อาวุธใช้ได้แค่ปืน SSG 08 (รู้จักกันในอีกชื่อคือ สเกาท์) และมีด โซนอันตรายเป็นโหมดแบทเทิลรอยัลที่ผู้เล่นสูงสุด 18 คนและต้องหาเงินหรืออาวุธมาเพื่อฆ่าศัตรูและอยู่รอดให้ได้เป็นคนหรือทีมสุดท้าย นอกจากนี้ยังมีโหมดฝึกซ้อมเพื่อช่วยให้ให้ผู้เล่นใหม่รู้จักกการใช้อาวุธ ทั้งนี้ทั้ง 8 โมดที่กล่าวมาสามารถเล่นได้ทั้งแบบออนไลน์กับผู้เล่น หรือเล่นแบบออฟไลน์กับบอต
อาวุธภายในเกมมีทั้งหมด 5 ประเภท คือ ปืนพก ปืนหนัก ปืนกลเบา ปืนไรเฟิล ระเบิดมือ แต่ละปืนในเกมจะมีรูปแบบการดีดของปืนซึ่งสามารถทำให้ควบบคุมได้เหมือกับในซีรียก่อนหน้า ซีเอสจีโอได้เพิ่มอาวุธที่ไม่เคยมีในซีรียก่อนหน้าอย่าง อาวุธช็อกไฟฟ้าและระเบิดเพลิง
การแข่งขัน

ฟแนติกทีมจากประเทศสวีเดนชนะเลิศในการแข่งขันดรีมแฮกสตีลซีรีส์ เคาน์เตอร์-สไตรก์: โกลบัลออฟเฟนซิฟ แชมเปียนชิป ในเดือนธันวาคม พ.ศ. 2556 โดยมีเงินรางวัลรวมในการแข่งขันทั้งหมด 250,000 ดอลลาร์สหรัฐ Virtus.Pro ชนะเลิศในการแข่งขัน EMS One Katowice 2014 แชมเปียนชิป โดยมีเงินรางวัลรวมในการแข่งขันทั้งหมด 250,000 ดอลลาร์สหรัฐ
นินจาในชุดนอนชนะเลิศในการแข่งขัน ESL One Cologne 2014 ทัวร์นาเมนต์ ใน พ.ศ. 2557 โดยมีเงินรางวัลรวมในการแข่งขันทั้งหมด 250,000 ดอลลาร์สหรัฐ ทีมสุดท้ายที่ชนะเลิศคือ   Team LDLC.com ซึ่งชนะเลิศในการข่งขันดรีมแฮกวินเทอร์ 2014, ต่อมา การแข่งขัน ESL One ได้จัดขึ้นอีกครั้งที่ Katowice ประเทศโปแลนด์ ระหว่างวันที่ 12-15 มีนาคม พ.ศ. 2558 โดยในวันที่ 15 มีนาคม Fnatic ชนะเลิศในการแข่งขันโดยเอาชนะทีมนินจาในชุดนอน ทั้ง 2 แผนที่ ได้ทั้งหมดรวม 16-13
วันที่ 18 มีนาคม พ.ศ. 2558 เคาน์เตอร์-สไตรก์: โกลบัลออฟเฟนซิฟ ทัวร์นาเมนต์ มีเงินรวมในการแข่งขันทั้งหมด 3.8 ล้านดอลลาร์สหรัฐ โดยมีผู้เล่นชาวสวีเดนได้รับเงินไปทั้งหมด 1.3 ล้านดอลลาร์สหรัฐ
แคธรีน แฟร์แนร์

| แคธรีน แฟร์แนร์ |
| --- | --- |
แคธรีน แฟร์แนร์
เกิด: 22 กรกฎาคม พ.ศ. 2505 (62 ปี) ออสโล ประเทศนอร์เวย์
สัญชาติ: นอร์เวย์
มีชื่อเสียงจาก: พระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์
คู่สมรส: อาริด โจฮันเซน
บุตร: เซบาสเตียน แฟร์แนร์ โจฮันสัน มาเดอลีน แฟร์แนร์ โจฮันสัน
บิดามารดา: โยฮัน แฟร์แนร์ เจ้าหญิงอัสตริดแห่งนอร์เวย์
แคธรีน แฟร์แนร์ (อังกฤษ: Cathrine Ferner) เกิดเมื่อวันที่ 22 กรกฎาคม พ.ศ. 2505 เป็นพระธิดาคนโตใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 77 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร
แคธรีน แฟร์แนร์ สมรสกับ อาริด โจฮันเซน เมื่อวันที่ 9 ธันวาคม 2532 โดยมีบุตรดังนี้
เซบาสเตียน แฟร์แนร์ โจฮันสัน อยู่ในลำดับที่ 78 ในการสืบราชสันตติวงศ์สหราชอาณาจักร
มาเดอลีน แฟร์แนร์ โจฮันสัน อยู่ในลำดับที่ 79 ในการสืบราชสันตติวงศ์สหราชอาณาจักร
แคตแมน (คอมิกส์)

| แคตแมน> ข้อมูลการจัดพิมพ์ |
| --- | --- |
ผู้จัดพิมพ์: DC Comics
ปรากฏตัวครั้งแรก: Detective Comics #311 (Jan. 1963)
สร้างสรรค์โดย: Bill Finger Jim Mooney
ข้อมูลในเรื่อง
ชื่อจริง: Thomas Reese Blake
สังกัดทีม: Secret Six The Misfits
ความสามารถ: Olympic-level athlete Skilled hand-to-hand combatant Superb hunter, and tracker with an extraordinary sense of smell Uses cat-themed weapons and equipment
แคตแมน (อังกฤษ: Catman)  เป็นตัวละครซุเปอร์ฮีโรตัวร้ายในหนังสือการ์ตูนชุดของสำนักพิมพ์ดีซีคอมิกส์ และเป็นศัตรูของแบทแมน มีชื่อจริงว่า Thomas Blake ปรากฏตัวครั้งแรกในหนังสือการ์ตูนเรื่อง Detective Comics ฉบับที่ 311 (มกราคม 1963)
แหล่งข้อมูลอื่น

Toonzone.net เก็บถาวร 2005-03-16 ที่ เวย์แบ็กแมชชีน
Catman's secret origin on dccomics.com เก็บถาวร 2012-02-23 ที่ เวย์แบ็กแมชชีน
เคโลว์นา

มุมมองทั่วไปของเคโลว์นา
เคโลว์นา (อังกฤษ: Kelowna) เป็นเมืองในหุบเขาโอกานากันทางใต้ของบริติชโคลัมเบีย ในแคนาดา  ชื่อเคโลว์นามาจากคำว่าหมีสีเทาในภาษา โอกานากัน เมืองอยู่สูงจากน้ำทะเล 344 ม. ครอบคลุมพื้นที่ 211.69 กม.² และมีผู้อยู่อาศัยประมาณ 117,000 คน
ประวัติศาสตร์

คีโลว์ในปี 1909
คีโลว์นาในปี 1920
นักบวชชาวฝรั่งเศส Charles M. Pandosy เป็นชาวยุโรปคนแรกที่มาถึงในปี 1859
สภาพอากาศ

อุณหภูมิเฉลี่ยต่อปีคือ 7.7°C -3.8°C ในเดือนมกราคมและ 19.1°C ในเดือนกรกฎาคม  มีสภาพภูมิอากาศกึ่งแห้งแล้ง  ปริมาณน้ำฝนเฉลี่ยต่อปีคือ 298 ลิตร สูงสุดในฤดูร้อน  สภาพภูมิอากาศทำให้เหมาะสมต่อการเพาะปลูกไร่องุ่น (ทางชลประทาน )
แหล่งข้อมูลอื่น

| --- | --- |
ใน โครงการ Wikimedia อื่น ๆ :
center|23x23px| สภาสามัญ : คอมมอนส์ (คลังภาพ)
center|23x23px| สภาสามัญ : คอมมอนส์ (หมวดหมู่) link=|Modifica l'enllaç a Wikidata
ศาลากลางคีโลว์นา
การท่องเที่ยวคีโลว์นา
เขตภูมิภาคของ Central Okanagan
เขตโรงเรียน 23 Central Okanagan
มหาวิทยาลัยบริติชโคลัมเบียโอคาเน เก็บถาวร 2009-11-26 ที่ เวย์แบ็กแมชชีน
สภาพอากาศที่คีโลว์นา เก็บถาวร 2012-02-27 ที่ เวย์แบ็กแมชชีน
แคทริน ฮาห์น

| Kathryn Hahn |
| --- | --- |
Hahn in 2016
เกิด:  (1974-07-23) กรกฎาคม 23, 1974 (50 ปี) Westchester, Illinois, U.S.
สัญชาติ: American
การศึกษา: Northwestern University (BA) Yale University (MFA)
อาชีพ:  Actress  comedian  model  singer  producer 
ปีปฏิบัติงาน: 1999–present
คู่สมรส: Ethan Sandler (สมรส 2002)
บุตร: 2
แคทริน ฮาห์น (อังกฤษ: Kathryn Hahn; เกิด 23 กรกฎาคม พ.ศ. 2517)  เป็นนักแสดง, นักแสดงตลก, นางแบบ, นักร้อง และโปรดิวเซอร์ชาวอเมริกัน เธอเริ่มอาชีพทางโทรทัศน์โดยนำแสดงในบทที่ปรึกษาความเศร้าโศก ลิลี เลโบวสกี ในซีรีส์ดรามาอาชญากรรมของ NBC เรื่อง Crossing Jordan (2544-2550) ฮาห์นปรากฏตัวในบทนักแสดงสมทบในภาพยนตร์ตลกหลายเรื่อง เช่น How to Lose a Guy in 10 Days (2003), Anchorman: The Legend of Ron Burgundy (2004), Step Brothers (2008), The Goods: Live Hard, Sell Hard (2009), Our Idiot Brother (2011), I've the Millers (2013), The Secret Life of Walter Mitty (2013) และมีบทบาทในการแสดงเป็นตัวละครชื่อว่า Agatha harkness ในจักรวาล มาเวล โดยในปัจจุบันได้มาโผล่ในซีรี่ย์ wanda vision (2021) และงานพากย์เสียงอีกมากมาย
แคท สตีเวนส์

| ยูซุฟ อิสลาม / แคท สตีเวนส์ |
| --- | --- |
ปี 1976
ข้อมูลพื้นฐาน
ชื่อเกิด: Steven Demetre Georgiou
เกิด:  (1948-07-21) 21 กรกฎาคม ค.ศ. 1948 (76 ปี)
ที่เกิด: ลอนดอน ประเทศอังกฤษ
แนวเพลง: โฟล์ก ป็อป
อาชีพ: นักร้อง นักดนตรี นักแต่งเพลง
เครื่องดนตรี: กีตาร์ เปียโน เพอร์คัสชั่น
ช่วงปี: 1966–1980 (Cat Stevens) 1995–2006 (Yusuf Islam) 2006–ปัจจุบัน (Yusuf)
ยูซุฟ อิสลาม หรือ ยูซุฟ (อังกฤษ: Yusuf Islam)  นักร้อง นักดนตรี และนักแต่งเพลงชาวอังกฤษ เป็นที่รู้จักกันในชื่อ แคท สตีเวนส์  (อังกฤษ: Cat Stevens) มีชื่อจริงว่า สตีเวน ดีมีทรี จอร์จิโอ  บิดามีเชื้อสายกรีก-ไซปรัส มารดามีเชื้อสายสวีเดน
แคท สตีเวนส์มีชื่อเสียงในช่วงต้นทศวรรษ 1970 โดยอัลบั้ม Tea for the Tillerman (1970) และ Teaser and the Firecat (1971) ของเขาได้การรับรองแผ่นเสียงทองคำขาวจากสมาคมผู้ประกอบกิจการเพลงของสหรัฐอเมริกา  และอัลบั้ม Catch Bull at Four (1972) ขึ้นถึงอันดับหนึ่งของนิตยสารบิลบอร์ดติดต่อกันสามสัปดาห์   ผลงานของเขาได้รับการบันทึกเป็นหนึ่งใน 500 อัลบั้มที่ดีที่สุดตลอดกาล โดยนิตยสารโรลลิงสโตน   ผลงานเพลงที่มีชื่อเสียง เช่น "Morning Has Broken", "Moonshadow", "The First Cut Is the Deepest" และ "Peace Train"
ในปี ค.ศ. 1968 แคท สตีเวนส์ล้มป่วยเป็นวัณโรค จึงตั้งข้อสงสัยกับตัวเองเกี่ยวกับชีวิตและพระเจ้า หลังจากหายจากโรคเขาจึงปฏิญาณตนว่าจะอุทิศตนเพื่อรับใช้พระผู้เป็นเจ้า   ในปี ค.ศ. 1977 แคท สตีเวนส์ได้เปลี่ยนไปนับถือศาสนาอิสลาม  เปลี่ยนชื่อเป็น ยูซุฟ อิสลาม ในปลายปี ค.ศ. 1979 และหันหลังให้กับวงการดนตรีขณะกำลังมีชื่อเสียง โดยอุทิศตนให้กับการเผยแพร่ศาสนา ทำมูลนิธิเพื่อการกุศล และช่วยเหลือเด็กกำพร้า
ในปี ค.ศ. 2000 เขาเคยถูกทางการอิสราเอลปฏิเสธการเดินทางเข้าประเทศ ด้วยข้อกล่าวหาว่าเขาให้ทุนสนับสนุนการดำเนินงานของกลุ่มติดอาวุธฮามาส  ซึ่งทำให้ชื่อของเขาอยู่ในรายชื่อเฝ้าระวังของเอฟบีไอ ต่อมาในปี ค.ศ. 2004 ระหว่างการเดินทางจากอังกฤษไปยังสหรัฐอเมริกา พร้อมกับดอลลี พาร์ตัน ระบบคอมพิวเตอร์ของกองตรวจคนเข้าเมืองสหรัฐ ได้ปฏิเสธการเดินทางเข้าประเทศของเขา และถูกส่งตัวกลับ  เหตุการณ์นี้กลายเป็นข่าวใหญ่ในระดับนานาชาติ  ทำให้นายแจ็ก สตรอว์ รัฐมนตรีต่างประเทศของอังกฤษต้องหารือในเรื่องนี้กับพลเอกคอลิน พอเวลล์ รัฐมนตรีต่างประเทศสหรัฐอเมริกา   เขาได้ออกแถลงการณ์ว่าเหตุการณ์นี้น่าจะเกิดจากความเข้าใจผิด ชื่อของเขาในภาษาอาหรับสะกดเหมือนกับ "ยูซเซฟ อิสลาม" (Youssef Islam) ซึ่งเป็นบุคคลในรายชื่อเฝ้าระวัง  ต่อมาเขาได้รับอนุญาตให้เดินทางเข้าสหรัฐอเมริกาในปลายปี ค.ศ. 2006
ในปี ค.ศ. 2006 เขากลับมาเล่นดนตรีเป็นครั้งแรกในรอบ 28 ปี โดยออกผลงานในชื่อ ยูซุฟ อัลบั้ม An Other Cup (2006)  และ Roadsinger (2009)
แหล่งข้อมูลอื่น

Cat Stevens ที่อินเทอร์เน็ตมูวีเดตาเบส
Yusuf Islam's official website
แคตวูแมน (ตัวละคร)

| แคตวูแมน |
| --- | --- |

ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: แบทแมน #1
สร้างสรรค์โดย: Bob Kane Bill Finger
ข้อมูลในเรื่อง
ชื่อจริง: Selina Kyle
นามแฝง: The Cat, Irena Dubrovna
สังกัดทีม: Batman Family Outsiders Birds of Prey Secret Society of Super Villains Injustice League  Female Furies Justice League of America
ความสามารถ:  Peak athlete  Extremely skilled gymnast and hand-to-hand combatant  Expert burglar  Possesses costumes with steel spring-loaded climbing pitons and razor-sharp retractable claws  Wields an assortment of bullwhips and cat o' nine tails as gymnastic equipment  Empathic relationship ability with all types of cats 
แคตวูแมน (อังกฤษ: Catwoman) หรือ เซลิน่า ไคล์ (อังกฤษ: Selina Kyle) เป็นตัวละครในหนังสือการ์ตูนชุดของสำนักพิมพ์ดีซีคอมิกส์ สร้างสรรค์โดย Bob Kane และ Bill Finger ปรากฏตัวครั้งแรกในแบทแมน #1 (1940)
ในคอมมิกนั้นแคทวูแมนโผล่มาในฐานะทั้งศัตรูและคนรักของแบทแมน มีทักษะการขโมย การย่องเบา มักใช้แส้เป็นอาวุธ
แคตวูแมน ได้ปรากฏตัวอยู่ภาพยนตร์หลายต่อหลากภาค ได้แก่ แบทแมน รีเทิร์นส ในปี 1992 รับบทโดย มิเชลล์ ไฟฟ์เฟอร์ ,แคตวูแมน ในปี 2004 รับบทโดย ฮัลลี เบอร์รี และแบทแมน อัศวินรัตติกาลผงาด ในปี 2012 รับบทโดย แอนน์ แฮททาเวย์
ล่าสุด โซอี้ คราวิทซ์ สวมบทเป็นแคตวูแมนปรากฏตัวในจักรวาลขยายดีซีในภาพยนตร์ได้แก่ เดอะแบทแมน
แหล่งข้อมูลอื่น

Catwoman ที่เว็บไซต์ Curlie
Catwoman Through the Years เก็บถาวร 2012-01-22 ที่ เวย์แบ็กแมชชีน - slideshow by Life magazine
Catwoman (of Batman: The Animated Series) at BatmanTAS.com
แม่แบบ:DCdatabase
Girls With Gauntlets เก็บถาวร 2012-02-18 ที่ เวย์แบ็กแมชชีน Influence of Catwoman upon female action heroes of the 1990s
From Comic To Pfeiffer's Cat Batman-Online.com's in-depth analysis on Tim Burton's Catwoman's comic origins
Moore, Booth (January 24, 2011). "Catching up with the original Catwoman, Julie Newmar". Los Angeles Times. สืบค้นเมื่อ January 24, 2011.
The Complete Definitive Catwoman Origin dr-von-fangirl's heavily researched analysis of Catwoman's complete post-Crisis comic book origin
เคเอ็มมอลตาแอร์ไลน์

ระวังสับสนกับ มอลตาแอร์ หรือ แอร์มอลตา
เคเอ็มมอลตาแอร์ไลน์ (อังกฤษ: KM Malta Airlines) เป็นสายการบินประจำชาติของประเทศมอลตา โดยมีฐานการบินและสำนักงานใหญ่ที่ท่าอากาศยานนานาชาติมอลตา สายการบินเริ่มดำเนินงานในวันที่ 31 มีนาคม ค.ศ. 2024 เป็นการทดแทนแอร์มอลตา สายการบินประจำชาติเดิมของประเทศ เคเอ็มมอลตาแอร์ไลน์ให้บริการเที่ยวบินสู่จุดหมายปลายทาง 17 แห่งในยุโรป
จุดหมายปลายทาง

ณ เดือนเมษายน ค.ศ. 2024 เคเอ็มมอลตาแอร์ไลน์ให้บริการเที่ยวบินสู่จุดหมายปลายทางต่างๆ ดังต่อไปนี้:
| ประเทศ | เมือง | ท่าอากาศยาน | หมายเหตุ |
| --- | --- | --- | --- |
|  ออสเตรีย | เวียนนา | ท่าอากาศยานนานาชาติเวียนนา |  |
|  เบลเยียม | บรัสเซลส์ | ท่าอากาศยานบรัสเซลส์ |  |
|  เช็กเกีย | ปราก | ท่าอากาศยานวาตสลัฟ ฮาแว็ล ปราก |  |
|  ฝรั่งเศส | ลียง | ท่าอากาศยานลียง-แซ็งแตกซูว์เปรี |  |
|  ฝรั่งเศส | ปารีส | ท่าอากาศยานนานาชาติปารีส-ชาร์ล เดอ โกล |  |
|  ฝรั่งเศส | ปารีส | ท่าอากาศยานออร์ลี |  |
|  เยอรมนี | เบอร์ลิน | ท่าอากาศยานเบอร์ลินบรันเดินบวร์ค |  |
|  เยอรมนี | ดึสเซิลดอร์ฟ | ท่าอากาศยานดึสเซิลดอร์ฟ |  |
|  เยอรมนี | มิวนิก | ท่าอากาศยานมิวนิก |  |
|  อิตาลี | กาตาเนีย | ท่าอากาศยานกาตาเนีย-ฟอนตานารอสซา |  |
|  อิตาลี | มิลาน | ท่าอากาศยานลีนาเต |  |
|  อิตาลี | โรม | ท่าอากาศยานเลโอนาร์โด ดา วินชี-ฟีอูมีชีโน |  |
|  มอลตา | มอลตา | ท่าอากาศยานนานาชาติมอลตา | ฐานการบิน |
|  เนเธอร์แลนด์ | อัมสเตอร์ดัม | ท่าอากาศยานอัมสเตอร์ดัมสคิปโฮล |  |
|  สเปน | มาดริด | ท่าอากาศยานมาดริด-บาราฆัส |  |
|  สวิตเซอร์แลนด์ | ซือริช | ท่าอากาศยานซือริช |  |
|  สหราชอาณาจักร | ลอนดอน | ท่าอากาศยานแกตวิก |  |
|  สหราชอาณาจักร | ลอนดอน | ท่าอากาศยานฮีทโธรว์ |  |
จุดหมายปลายทาง > ข้อตกลงการบินร่วม

ณ เดือนเมษายน ค.ศ. 2024 เคเอ็มมอลตาแอร์ไลน์ได้ทำข้อตกลงการบินร่วมกับสายการบินดังต่อไปนี้:
แอร์ฟรานซ์
ออสเตรียนแอร์ไลน์
บรัสเซลส์แอร์ไลน์
เคแอลเอ็ม
ลุฟท์ฮันซ่า
สวิสอินเตอร์แนชนัลแอร์ไลน์